טיפ #1: טיפים לנוהל לגבי קניין רוחני בארה"ב

היכן מתחילים? בשאלות כמובן!

קבלת פטנט טוב תלויה במה שכותבים בבקשה לפטנט וגם באופן שבו היא נכתבת. כתיבת מהות הבקשה עשויה להיות פשוטה, אך כתיבת הבקשה באופן הנכון עשויה לחסוך לכם לא רק כאב ראש, אלא גם כמויות עצומות של זמן וכסף. ולכן, בחודשים הבאים נביא במסגרת זו הצעות ואסטרטגיות לקבלת פטנט בארה"ב; אנו נתמקד לעתים בדברים שיש לכתוב בבקשה (למשל, כשירות לקבלת פטנט, גילוי המצאה, וכו'), ולעתים באופן כתיבתה (למשל, הדרישות הפורמאליות של המשרד לפטנטים ולסימני מסחר בארה"ב, יוזמות וכו').

אולם בטרם נצלול למהות הבקשה ולאופן כתיבתה על פי הנוהל לקבלת פטנט בארה"ב, ברצוני לשאול שאלות אחרות, אפילו בסיסיות יותר:

1. **מדוע אתם רוצים לקבל פטנט בארה"ב?** מה לדעתכם תרוויחו מכך? האם הוא יעזור לכם למנוע באופן פעיל מאחרים לעסוק בתחום הטכנולוגי שבו אתם עוסקים כדי שתוכלו להתקדם בשוק של ארה"ב ללא תחרות? האם הוא יעזור לכם למשוך השקעות?

יותר מהחשיבות של מודעות עצמית, מטרותיכם (או אלו של לקוחותיכם), הם אלה שיניעו את החלטותיכם במהלך הכנת הבקשה והבדיקה.

2. **האם סוג הטכנולוגיה שלכם כשיר לקבלת פטנט ב-2017?** אך האם זה רלוונטי לגביכם? אחזור ואדגיש: סוגי הטכנולוגיה הכשירים כיום לפטנט בארה"ב הם מעטים יותר מאלה שהיו רק לפני שנים אחדות. לכן, בטרם תגישו בקשה לפטנט בארה"ב, יהיה כדאי מאד לשקול אם השגת פטנט היא בכלל אפשרית. למרות הצפי הקשה לכשירות פטנט בטכנולוגיות מסוימות כגון, אבחון רפואי, תוכנות וחומרים ביולוגיים מבודדים, ייתכן שאתכם או את הלקוחות שלכם לא יעניינו המאבקים על כשירות פטנט (ראו שאלה #1). אם הערך של בקשת הפטנט טמון במעמדה כבקשה תלויה ועומדת, או ביצירת ידע קודם כדי למנוע מאחרים לרשום פטנטים משלהם בתחומכם, כי אז האתגרים הנוכחיים לכשירות פטנטים אולי לא יהיו חשובים.

קראו עוד...

אם אתם עדיין רוצים לקבל פטנט בארה"ב, הצטרפו אלינו וביחד נקווה לענות על השאלות של 'מה כותבים' 'ואיך כותבים', כדי שהחוויה של השגת הפטנט תהיה מוצלחת יותר וקשה פחות.

טיפ לפעם הבאה: למה אתה מתכוון כשאתה אומר שאיני יכול להשיג פטנט לאפליקציה החדשה שלי?!

יש לכם שאלות בנוגע למידע הנ"ל? האם יש נושאים שהייתם רוצים לשמוע עליהם? אשמח לשמוע מכם!